Diari Oficial de la Generalitat Valenciana


Sumari del DOGV 4023, del 18-06-2001 (2001/5880)

DECRET 102/2001, de 12 de juny, del Govern Valencià, pel qual s'aprova la concessió d'un aval de la Generalitat Valenciana a l'empresa pública Ciutat de les Arts i de les Ciències, SA.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4023

Data del DOGV
:   18-06-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/5880


Data del document
:   12-06-2001

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * garantia
    * empresa pública

DECRET 102/2001, de 12 de juny, del Govern Valencià, pel qual s'aprova la concessió d'un aval de la Generalitat Valenciana a l'empresa pública Ciutat de les Arts i de les Ciències, SA. [2001/F5880]
  
La Llei d'Hisenda Pública de la Generalitat Valenciana autoritza el Govern Valencià per a la concessió d'avals dins de determinades condicions que s'hi fixen.
  
D'altra banda, l'article 36 de la Llei 12/2000, de 28 de desembre, de Pressupostos de la Generalitat Valenciana per a l'exercici 2001, estableix que la Generalitat Valenciana podrà prestar avals, durant aquest exercici, per a les operacions de crèdit que concerten les entitats o empreses públiques i entitats firals de la Comunitat Valenciana, així com per a garantir els instruments financers emesos per fons de titulització d'actius promoguts per aquelles, fins a un límit de 100.000 milions de pessetes (601,01 milions d'euros). L'aval que s'aprova per mitjà d'aquest decret està dins del límit esmentat.
  
Així mateix, l'esmentada Llei d'Hisenda Pública estableix en l'article 84, modificat per la Llei 9/1999, de 30 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, que la Tresoreria de la Generalitat Valenciana podrà acordar la renúncia al benefici d'excussió establit en l'article 1830 del Codi Civil.
  
Per a completar el finançament del projecte de la Ciutat de les Arts i de les Ciències de València, cal ampliar l'aval concedit per la Generalitat Valenciana, autoritzat mitjançant el Decret 132/1999, de 17 de setembre, del Govern Valencià.
  
D'acord amb això, a proposta del conseller d'Economia, Hisenda i Ocupació i amb la deliberació prèvia del Govern Valencià, en la reunió del dia 12 de juny de 2001,
  
DECRETE
  
Article 1
  
Autoritzar el conseller d'Economia, Hisenda i Ocupació per a concedir a l'empresa pública Ciutat de les Arts i les Ciències, SA, un aval destinat a garantir l'ampliació fins a 16.075.919 d'euros de principal (9.327.866.362 pessetes de principal), de la línia de crèdit, per import de 04.289.516 d'euros, concedida el 18 d'octubre de 1999 a l'empresa esmentada.
  
El termini de vigència de l'autorització anterior acabarà el 31 de desembre de 2001.
  
Així mateix, se l'autoritza per a atorgar avals destinats a garantir obligacions derivades de la utilització d'instruments financers de cobertura, vinculats a les operacions de crèdit a què es refereix el paràgraf anterior.
  
Article 2
  
D'acord amb l'autorització establida en l'article 84.4 de la Llei d'Hisenda Pública de la Generalitat Valenciana, modificat per la Llei 9/1999, de 30 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, en l'atorgament de l'aval a què es refereix l'article anterior, es renunciarà al benefici d'excussió recollit en l'article 1830 del Codi Civil.
  
Disposició final
  
S'autoritza el conseller d'Economia, Hisenda i Ocupació perquè determine les altres condicions dels avals que s'han de prestar, en el marc del que estableix el present decret i la Llei d'Hisenda Pública de la Generalitat Valenciana i altra normativa d'aplicació.
  
València, 12 de juny de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Ocupació,
  
VICENTE RAMBLA MOMPLET